
Parlamentul  României

Camera  Deputaţilor

Comisia pentru industrii si servicii

Tel : 313.66.43.  Fax : 315.34.01.

                                                                                                 Bucureşti, 18.10.2000








                             Nr. 238/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU



Vă înaintăm alăturat Raportul la proiectul de Lege privind aprobarea Ordonanţei de urgenţă nr.150/2000 pentru modificarea art.3 din Ordonanţa de urgenţă a Guvernului nr.7/1998 privind preţurile şi tarifele produselor şi serviciilor care se execută sau se prestează în ţară în cadrul activităţilor cu caracter de monopol natural, al celor supuse prin lege unui regim special sau al regiilor autonome, care se stabilesc cu avizul Oficiului Concurenţei.



La întocmirea raportului comisia a avut în vedere şi avizele transmise de:



- Comisia pentru buget, finanţe şi bănci;



- Comisia juridică, de disciplină şi imunităţi;



- Consiliul Legislativ.



PREŞEDINTE,                                              SECRETAR,


        Dan Ioan Popescu                                           Ioan Bivolaru

Expert,

Viorela Gondoş

R A P O R T

asupra proiectului de Lege privind aprobarea Ordonanţei de urgenţă nr.150/2000 pentru modificarea rt.3 din Ordonanţa de urgenţă a Guvernului nr.7/1998 privind preţurile şi tarifele produselor şi serviciilor care se execută sau se prestează în ţară în cadrul activităţilor cu caracter de monopol natural, al celor supuse prin lege unui regim special sau al regiilor autonome, care se stabilesc cu avizul Oficiului Concurenţei



Cu adresa nr.502 din 09 octombrie 2000 Biroul Permanent al Camerei Deputaţilor în conformitate cu prevederile art.86 şi 102 din Regulamentul Camerei Deputaţilor a sesizat în fond, în procedură de urgenţă, Comisia pentru industrii şi servicii cu dezbaterea şi avizarea acestui proiect de lege.



În urma dezbaterilor în şedinţa din data de 17.10.2000 a proiectului de lege menţionat mai sus, având în vedere şi avizele favorabile primite de la Comisia pentru buget, finanţe şi bănci, Comisia juridică, de disciplină şi imunităţi şi Consiliul Legislativ, comisia a hotărât avizarea favorabilă a proiectului de lege cu amendamente admise de comisie care se regăsesc în anexă, şi trimiterea lui spre dezbatere şi adoptare în plenul Camerei Deputaţilor.



Prezentul proiect de ordonanţă propune modificarea art.3 alin.(3) din Ordonanţa de urgenţă a Guvernului nr.7/1998 privind preţurile şi tarifele produselor şi serviciilor care se execută sau se prestează în ţară în cadrul activităţilor cu caracter de monopol natural, al celor supuse prin lege unui regim special sau al regiilor autonome, care se stabilesc cu avizul Oficiului Concurenţei.



Noutatea reglementării constă în dezvoltarea normei în vigoare prin abilitarea Oficiului Concurenţei de a exercita atribuţii specifice de control al preţurilor şi tarifelor pentru fiecare caz în parte şi extinderea aplicării dispoziţiilor legale şi pentru cazurile de reorganizare a regiilor autonome şi al concesionării serviciilor publice.



PREŞEDINTE,                                              SECRETAR,

                  Dan Ioan Popescu                                           Ioan Bivolaru

Expert,

Viorela Gondoş

